ከምኡ ኣይኮነን፡ ንኹነታት ትዕዘቦ'ሞ ኣገባብካ ትቕይር፡ ኣብቲ እትገብሮ ንጥፈታት መንግስቲ ክሳተፍ እንተዘይክኢሉ፡ ከመይ ኣቢልካ ንውልቀ ሰባት፡ ሰብ ሃብቲ፡ ተማሃሮ ተሳትፍ ትሓስብ፡ እምበር ተስፋ ቆሪጸ ደው ዝብልከሉ ግዜ ኣይነበረን። ኣብ ባይቶ ዓዲ እንግሊዝ ካብ ኣፍሪቃ ቀዳማይ ወጺአ፡ ሽልማት 'ግሪን ጎልድ" ረኺበ እየ፡ ካብ ውድብ ሕቡራት ሃገራት'ውን ተሸሊመሉ እየ። ኣዲስ ኣበባ ረሳሕ እያ፡ እንዳ ዓሶን ካልእ ሕማማትን'ያ ቤት ጽሕፍት ውድብ ሓድነት ኣፍሪቃ ናብ ትሩፑሉ ክቕይር ኣለዎ ኢሎም ብዓል ጋዳፊ ክካትዑ እንከለዉ ተቓሊስና ኢና። ከምዚ ዝበልኩኻ፡ ምድፍፋእ ኣሎ፡ ቅንኢ ኣሎ፡ እቲ ስርዓት ጨምለቕለቕ ኢሉ'ዩ፡ እዚ እናኾነ ግን ተስፋ ኣይቆረጽናን። ነዚ ሎሚ ቅነ ዝነበረ ምትካል ፈልሲ ኣመልኪትካኸ?
